Pita Taufatofua

Pita Taufatofua (født 5. november 1983 i Australia) er en tongansk taekwondoutøver. Han er også langrennsutøver, og deltok i Ski-VM 2017 og Vinter-OL 2018. 

Han ble mye omtalt i media etter åpningsseremonien under Sommer-OL 2016, da han var flaggbærer for Tonga. Han var ikledd nasjonalkledet Ta'ovala, og hadde smurt inn overkroppen i olje.TV2.no - Tongas flaggbærer tok nettet med storm: – Hvor er Tonga, og hvordan kommer jeg meg dit?, besøkt 9. februar 2018. 

 Idrettskarriere 
 Taekwondo 
Etter å ha vunnet kvalifiseringen i Taekwondo for Oseania ble han kvalifisert til Sommer-OL 2016, hvor han også var landets flaggbærer. Han møtte Sajjad Mardani fra Iran i første runde, og ble slått ut av turneringen. 

Under Sommer-OL 2020 i Tokyo ble han utslått i første runde, for så å bli utslått i kampen om bronsemedaljene.

 Langrenn 
Han er også langrennsutøver, og gikk sprinten under Ski-VM 2017. Han endte der på 153.-plass av de 156 som deltok. Han deltok i et renn i Australia/New Zealand Cup i langrenn 2017, og kom der på 18.-plass på sprinten.FIS - Pita Taufatofua - Results, besøkt 9. februar 2018.

I januar 2018 deltok han i det armenske mesterskapet i langrenn, og kom der på 16.-plass på 10 km fristil. Den 20. januar 2018, på kvalifiseringsperiodens siste dag, greide han å kvalifisere seg til Vinter-OL 2018, da han kom på sjetteplass i et FIS-renn i Ísafjörður.NBS Sports - Tonga flag bearer from Rio qualifies for Winter Olympics, besøkt 9. februar 2018. 

 Referanser 

 Eksterne lenker 




  Profil hos PyeongChang 2018

Kategori:Tonganske taekwondoutøvere
Kategori:Tonganske langrennsløpere
Kategori:Deltakere for Tonga under Sommer-OL 2016
Kategori:Taekwondoutøvere under Sommer-OL 2016
Kategori:Deltakere under Ski-VM 2017
Kategori:Deltakere for Tonga under Vinter-OL 2018
Kategori:Langrennsløpere under Vinter-OL 2018
Kategori:Deltakere for Tonga under Sommer-OL 2020
Kategori:Taekwondoutøvere under Sommer-OL 2020